Shalom ja hyvää iltaa. Tässä TV7-uutiset Jerusalemista.
Uutisotsikoissa tänään: -
Israel yrittää lieventää jännitteitä Yhdysvaltojen suuntaan -
Netanjahun hallituksen ja Bidenin hallinnon välisten linjaerojen vuoksi.
Yli 140 terroristia on tapettu ja 600 terrorismista epäiltyä pidätetty -
IDF:n operaatiossa Shifan sairaalassa Pohjois-Gazassa.
USA:n ulkoministeri Blinken on toiveikas Israelin ja Hamasin välisen -
panttivankien vapautusta koskevan sopimuksen läpimurron suhteen.
Israel yrittää lieventää jännitteitä Yhdysvaltojen suuntaan -
Netanjahun hallituksen ja Bidenin hallinnon välisten -
Gazaa koskevien linjaerojen vuoksi.
Pääministeri Netanjahu ja presidentti Biden kävivät puhelinkeskustelun, -
jonka aikana tehtiin päätös -
työryhmätason neuvottelujen järjestämisestä Washingtonissa.
Niissä on määrä käsitellä Israelin aikeita laajentaa taisteluja Rafahiin.
Puhelun jälkeen Netanjahu selvensi Israelin kantaa videolausunnossaan.
Kerron lyhyesti keskustelustani presidentti Joe Bidenin kanssa.
Alusta asti olemme olleet yhtä mieltä siitä, että Hamas on tuhottava.
Mutta ei ole salaisuus, että meillä on ollut sodan aikana -
erimielisyyttä siitä, mikä on paras keino saavuttaa tämä tavoite.
Sanoin heti alkuun presidentille:
Hamasia ei ole mahdollista kukistaa menemättä Gazaan.
Tässä viimeisimmässä keskustelussa sanoin hänelle:
Täydellistä voittoa ei ole mahdollista saavuttaa menemättä Rafahiin -
ja eliminoimatta jäljellä olevia Hamas-pataljoonia.
Olen jo hyväksynyt IDF:n operaatiosuunnitelman, -
ja pian hyväksymme myös -
suunnitelman siviiliväestön evakuoimiseksi taistelualueilta.
Presidentti Biden, jonka tukea arvostan, -
pyysi saada esittää USA:n ehdotukset humanitaaristen asioiden osalta.
Välillä olemme ystäviemme kanssa yksimielisiä, toisinaan erimielisiä.
Lopulta olemme aina tehneet sen, -
mikä on turvallisuutemme kannalta elintärkeää ― niin nytkin.
Samalla kun valmistelut Rafahiin tehtävää hyökkäystä varten jatkuvat, -
IDF operoi edelleen täydellä voimalla Hamasia vastaan, Netanjahu korosti.
Samalla kun valmistaudumme menemään Rafahiin, -
jatkamme operointia täydellä voimalla Khan Yunisissa ja muualla.
Eliminoimme ja vangitsemme Hamasin johtohenkilöitä ja terroristeja,
kuten Shifan sairaalassa äsken teimme.
Etenemme lupaukseni mukaan kohti täydellistä voittoa, ja saavutamme sen.
Taistelut, joita käydään tiedustelu- tietojen ohjaamina, jatkuvat Gazassa.
Samaan aikaan IDF, Shin Bet ja rajapoliisin erikoisjoukot -
operoivat tauotta myös Länsirannan Juudeassa, Samariassa -
ja Jordaninlaaksossa. Painopisteenä on erityisesti Pohjois-Samaria.
IDF:n tiedotusyksikön mukaan -
Hamasin 7.10.2023 tekemästä brutaalista hyökkäyksestä lähtien -
Juudeassa ja Samariassa on pidätetty yli 3 500 epäiltyä terroristia, -
joista yli 1 500:lla tiedetään olevan kytköksiä islamistiseen Hamasiin.
Israelin puolustusministeri Joav Gallant -
vieraili rajapoliisin erikoisjoukkojen Yamas-yksikössä, -
joka on yksi terrorisminvastaisten toimien pääjoukoista -
Juudeassa ja Samariassa.
Päätin juuri vierailuni -
rajapoliisin erikoisyksikkö Yamasin luona. Yamas operoi yötä päivää -
mitä haasteellisimmissa paikoissa Juudeassa ja Samariassa -
ja löytää jokaisen terroristin. Arvostan suuresti tämän yksikön suorituskykyjä.
Yamas muuttaa terroristien turvapaikoiksi kuvittelemat kohteet -
näiden kuolemanloukuiksi. Yamas piirittää nuo paikat, -
ja hetkessä terroristien turvapaikat muuttuvat loukuiksi, -
joissa terroristit kuolevat tai antautuvat.
Gallantin mukaan -
terrorisminvastainen taistelu Juudeassa ja Samariassa -
on saavutusten osalta samankaltaista kuin -
laivaston Shayetet 13 -erikoisjoukon toiminta.
Shayetet 13 teki prikaati 401:n kanssa yllätyshyökkäyksen Shifan sairaalaan,
jonne Hamas oli perustanut uudelleen komentokeskuksensa.
Tätä samaa, mitä täällä Juudeassa ja Samariassa nähdään, -
tapahtuu myös Gazassa.
Viime yönä suoritettiin samantapainen operaatio Shifassa.
Terroristit luulivat olevansa siellä turvassa, -
mutta paikasta tulikin heidän kuolemanloukkunsa.
Se tarkoitti meille jälleen yhtä uutta askelta Hamasin heikentämisessä.
Iskuja kiihdytetään, -
kunnes olemme tuhonneet Hamasin ja kaiken, mitä se edustaa.
Tämän jälkeen Gazaan ei jää enää -
Hamasin sotilaallisia tai hallinnollisia kykyjä.
Me eliminoimme tämän pahuuden, vaikka se veisi aikaa.
Operaatio Pohjois-Gazassa sijaitsevaan Shifan sairaalaan -
käynnistettiin sen jälkeen, -
kun Hamas ja Islamilainen jihad olivat pystyttäneet uudelleen -
komentokeskuksensa Shifan sairaalaan -
operoidakseen sieltä käsin IDF:ää vastaan Pohjois-Gazassa.
Vieraillessaan Shifan sairaalassa -
IDF:n esikuntapäällikkö, kenraaliluutnantti Herzi Halevi sanoi, -
että yllätysisku sairaalassa piileksiviä terroristeja vastaan oli onnistunut.
Kyse on harhautuksen avulla tehdyistä yllätyshyökkäyksistä.
Tämän taktiikan hyödyntäminen tässä operaatiossa -
on luultavasti malliesimerkki yllätyshyökkäyksistä.
Saavuimme täysin yllättäen paikkaan,-
jonne Hamas oli palannut ja josta se oli tehnyt itselleen komentokeskuksen.
Sen oli tarkoitus komentaa sieltä käsin Pohjois-Gazan operaatioita.
Me saavuimme yllättäen, piiritimme paikan tehokkaasti, -
ja joukkomme menivät sairaalaan sisälle.
On otettava huomioon, -
että sairaalassa oli koko ajan paikalla potilaita ja henkilökuntaa.
Saimme eliminoitua ampumalla parisenkymmentä terroristia -
heti kun menimme sisälle sairaalaan. Operaatio suoritettiin ensiluokkaisesti.
On tärkeää huomata, -
että samalla kun IDF onnistui eliminoimaan yli 140 terroristia -
ja pidättämään yli 600 epäiltyä terroristia Shifan operaatiossa, -
potilaiden ja sairaalahenkilökunnan joukossa kukaan ei loukkaantunut.
Tästä kertoi IDF:n tiedottaja, kontra-amiraali Daniel Hagari.
Monet Hamasin ja Islamilaisen jihadin terroristit ja johtotason henkilöt -
ovat piileksineet täällä sairaala-alueella.
Saapuessamme sairaalan alueelle vastassa oli monia terroristeja, -
jotka tulittivat meitä.
Olemme tähän mennessä pidättäneet-
yli 250 Hamasin ja Islamilaisen jihadin terroristia.
Lisäksi selvitämme edelleen 350 ihmisen taustoja, -
joilla epäillään olevan yhteyksiä terrorismiin.
Toistaiseksi yksikään siviili, lääkäri -
tai lääkintätiimeihin kuuluva ei ole loukkaantunut. Ainoastaan terroristit.
Sotilasoperaatio Shifassa jatkuu edelleen, -
sillä suuri joukko terroristeja on lukinnut itsensä sairaalaan.
Tiedottaja Hagari kehotti terroristeja antautumaan välittömästi.
Hamas on yrittänyt muuttaa Shifan sairaalan uudestaan -
Pohjois-Gazan terrorioperaatioidensa keskukseksi.
Kehotamme Hamas-terroristeja antautumaan.
Kuulutamme tätä viestiä heille arabiaksi, -
mutta he piileksivät edelleen rakennuksen ensiapuasemalla -
käyttäen potilaita ja henkilökuntaa hyväkseen.
Panttivankien vapautusta koskeva sopimus, -
jonka vastineeksi Israel tekisi useita myönnytyksiä, -
voi joidenkin raporttien mukaan olla mahdollinen.
IDF:lle on kertynyt merkittäviä operatiivisia saavutuksia viime päivinä.
Samaan aikaan Saudi-Arabiassa ja Egyptissä vieraillut -
Yhdysvaltain ulkoministeri Antony Blinken huomautti, -
että neuvotteluissa on edistytty ja että kuilut kaventuvat vähitellen.
Samalla kun Blinken piti sopimusta erittäin mahdollisena, -
Hamas puolestaan pyrki vesittämään hänen lausuntonsa väittämällä, -
että Israel oli torjunut Hamasin tuoreimman ehdotuksen.
Se ei täsmentänyt asiaa tarkemmin.
Tiistaina 19. maaliskuuta -
välittäjät informoivat meitä miehitysvallan kannasta ehdotukseen,
joka esitettiin osapuolille torstaina 14. maaliskuuta.
Miehitysvallan vastaus oli kielteinen -
eikä vastannut kansamme ja vastarintaliikkeemme vaatimuksia.
Toisin kuin Hamas, jolla on ilmeisiä vaikeuksia erottaa totuutta valheista, -
korkea-arvoinen israelilaisvirkamies kertoi TV7:lle, -
että edistystä on todella tapahtunut.
Kiitos seurasta.
TV7 Israel toimii lahjoitusten varassa eikä tavoittele voittoa.
Koko tuotantomme on katsottavissa ilmaiseksi.
Jos tuotantomme on siunannut sinua,-
olemme kiitollisia, jos voisit harkita lahjoittamista. Sen voi tehdä -
osoitteissa www.tv7.fi/lahjoita ja www.tv7israelnews.com.
Rukoillaan rauhaa Jerusalemille ja pelastusta Israelille.
Olen Jonathan Hessen. Siunattua illanjatkoa.
Nähdään tulevien ohjelmien parissa, jos Luoja suo.
Siihen saakka shalom Jerusalemista.
Suomennos: Sirpa Kaukonen